Diari Oficial de la Generalitat Valenciana


Sumari del DOGV 4022, del 15-06-2001 (2001/5374)

RESOLUCIÓ de 14 de maig de 2001, de la directora general de Planificació i Gestió del Medi de la Conselleria de Medi Ambient, per la qual s'ordena la part dispositiva de les declaracions d'impacte ambiental.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4022

Data del DOGV
:   15-06-2001

Secció del DOGV
:   V. ALTRES ANUNCIS - E) MEDI AMBIENT

Número del document
:   2001/5374


Data del document
:   14-05-2001

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Planes
    * Daya Nueva
    * Redován
    * Benidorm
    * vigilància del medi ambient
    * impacte ambiental

RESOLUCIÓ de 14 de maig de 2001, de la directora general de Planificació i Gestió del Medi de la Conselleria de Medi Ambient, per la qual s'ordena la part dispositiva de les declaracions d'impacte ambiental. [2001/X5374]
  
Els articles 4.3 i 22 del Reial Decret Legislatiu 1.302/1986, de 28 de juny, d'avaluació d'impacte ambiental i del Reial Decret 1.131/1988, de 30 de setembre, pel qual s'aprova el reglament per a l'execució de l'anterior decret, respectivament, estableixen l'obligatorietat de fer públiques les declaracions d'impacte ambiental.
  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana, d'Impacte Ambiental, i del seu Reglament, aprovat per Decret 162/1990, respectivament, estableixen l'obligatorietat de fer públiques les declaracions d'impacte ambiental, i en particular, de publicar aquestes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponent als expedients 185/99-AIA, 186/99-AIA, 196/99-AIA i 219/99-AIA, que segons el Reglament aprovat per Decret 162/1990 estableix l'obligatorietat de publicar-les.
  
València, 14 de maig de 2001.- La directora general de Planificació i Gestió del Medi: Paloma Gómez Ossorio.
  
Declaració d'impacte ambiental
  
Vist l'expedient 185/99-AIA referent al projecte de ?Subestació transformadora 132/20 kV?, denominada Terra Mítica al terme municipal de Benidorm (Alacant), el promotor del qual és Iberdrola, SA.
  
Vist que la documentació formada per Projecte Bàsic, Estudi d'Impacte Ambiental i resultat de la informació pública ha estat remés pel Servei Territorial d'Indústria i Energia a Alacant.
  
Tant l'Estudi d'Impacte Ambiental com el Projecte Bàsic han estat sotmesos a informació pública durant un termini de trenta dies, per mitjà d'anunci publicat en el Butlletí Oficial de la Província d'Alacant núm. 99, de data 4 de maig de 1999.
  
Segons escrit remés pel director territorial durant el període d'informació pública no s'han presentat al·legacions.
  
Vist que l'objecte del projecte és la construcció d'una Subestació Transformadora 132/20 kV per a garantir l'adequat subministrament d'energia elèctrica en tot l'àrea del parc Temàtic Terra Mítica.
  
La ST projectada es connectarà a la subestació de la Nucia i a la subestació de la Lloma a través de sengles línies de 132 kV. Estes posicions de línia corresponen a la connexió d'entrada-eixida de la línia actualment existent la Lloma-la Nucia.
  
La ST es localitza en el quilòmetre PK 1+ 750 de la carretera CV-758 en el seu marge esquerre, i ocupa una superfície aproximada de 8.000 m2.. Limita per l'oest amb el barranc de la Tàpia i al sud se situa el Centre de Transferència de Residus i Ecoparc de Benidorm i l'actual abocador de residus sòlids urbans.
  
La ST Terra Mítica tindrà la següent configuració:
  
- Sistema 132 kV en intempèrie, amb esquema de simple barra compost per: tres posicions de la línia corresponent a la connexió de les línies la Lloma (l'entrada de la qual es fa en subterrani), la Nucia i l'Algar; una posició de transformador.
  
- Un transformador de potència trifàsic 132/20 kV 40 MVA intempèrie, aïllat en oli mineral, amb regulació en càrrega en el costat d'alta tensió.
  
- Sistema de 20 kV amb esquema de simple barra, tipus interior, en cel·les d'aïllament amb l'aire compost per un mòdul amb les següents cel·les: vuit cel·les de línia; una cel·la de transformador de potència; una cel·la de mesura; una cel·la transformador de serveis auxiliars.
  
- Es dotarà a la instal·lació d'un transformador de serveis auxiliars, muntant en intempèrie, que serà alimentat des de la seua cel·la corresponent.
  
- Es muntarà una reactància trifàsica de posada a terra en eixida de 20 kV del transformador de potència, que servirà per a donar sensibilitat a les proteccions de terra i dotar-les d'una referència de tensió, així com limitar la intensitat de defecte a terra en el sistema de 20 kV.
  
Vist que la superfície total de la planta de ST és d'aproximadament 3.000 m2, encara que la superfície alterada serà un poc major al tenir que construir talussos que rodegen la infraestructura, ja que aquesta va deprimida en el terreny, la qual cosa va a suposar l'ocupació d'uns 8.000 m2.
  
Vist que en l'estudi d'impacte ambiental, s'hi analitzen una sèrie d'alternatives i es defineix l'elegida en base a diversos criteris entre els quals cal destacar, la seua ubicació en una àrea destinada a Serveis, al costat del futur Centre de Transferència de Residus i Ecoparc. Seguix indicant l'estudi que l'emplaçament elegit portarà amb si la baixa visibilitat d'aquesta infraestructura. La ST s'ubicarà deprimida en el terreny (explanació del terreny a cota 230,5 m sobre el nivell del mar), fa que no siga perceptible des de l'exterior.
  
Vist que la vegetació natural en la zona d'ubicació de la subestació està formada per boscos o menuts boscos de peus aïllats de pi blanc (Pinus halepensis), en estat perxada o plançoneda grossa i amb poca proporció en estat fustal.
  
Quant a la fauna, en l'àrea d'estudi s'han distingit quatre comunitats faunístiques que es corresponen amb els distints biòtops en què s'ha classificat el territori: comunitat matollar, comunitat de cultius, comunitat de pinar, i comunitat d'abocador.
  
D'estes espècies observades caldria citar els exemplars d'aus següents: Falco tinnunculus, Falco subbuteo, Strix aluco, etc.
  
Quant a patrimoni històric se cita en l'estudi que hi ha diversos jaciments sotmesos a protecció pel Pla Especial del Parc Temàtic, per la qual cosa sobre ells no es desenvolupa cap actuació.
  
Vist que després de la identificació, caracterització i valoració d'impactes es proposen una sèrie de mesures protectores i correctores que consistiran bàsicament en les següents:
  
Mesures protectores:
  
- Es procedirà a la retirada de la capa de terra vegetal d'aquelles zones que es van a veure alterades per les obres, i la seua recollida per a ser posteriorment aprofitada en la revegetació de la zona.
  
- La maquinària que s'utilitze durant l'execució de les obres serà revisada periòdicament amb l'objecte d'evitar pèrdues de lubricants, combustibles, etc. Els canvis d'olis, reparacions i rentats de maquinària es duran a terme en zones específiques on no hi haja perill de contaminació de les aigües per abocaments de lubricants, formigó o d'altres productes.
  
- L'oli procedent del funcionament de la maquinària durant l'explotació de la ST serà gestionat convenientment, de forma que s'arreplegue periòdicament per un gestor autoritzat.
  
- Amb l'objecte de no danyar a la vegetació localitzada en l'entorn de l'obra, es reduirà tot el possible l'àrea d'actuació. Esta acció comportarà la minimització de la superfície alterada, que quedarà reduïda al màxim. Tots els materials necessaris per al projecte, hauran d'emmagatzemar-se en l'interior de l'explanació destinada a la ST, evitant així l'alteració d'altres àrees.
  
- Es remodelaran o recuperaran totes aquelles infraestructures que resulten danyades per l'obra. Una vegada finalitzades les obres, s'efectuarà la neteja del material acumulat, deixalles, etc., sobretot en el cas que impedisquen el pas de vehicles, deixant la zona lliure d'elements aliens a l'entorn en el seu estat inicial.
  
Mesures correctores:
  
Les mesures correctores definides responen fonamentalment a criteris de construcció de la ST i a criteris de recuperació de la superfície afectada.
  
Els tractaments que es proposen consistixen fonamentalment en la remodelació del terreny i en la instal·lació de vegetació a base de plantacions d'arbres i arbustos, i sembres, i es tindrà en consideració la possibilitat de fer una sèrie de millores en el substrat per a aconseguir uns nivells de fertilitat adequats.
  
Per a la revegetació de l'entorn s'haurà de realitzar un Projecte de revegetació de talussos. Encara que l'esmentat projecte quedarà definit el disseny i les diferents actuacions de revegetació, es descriuen a continuació algunes característiques dels treballs a realitzar.
  
Encara que les espècies concretes seran seleccionades en el projecte de revegetació, es relacionen alguna de les espècies amb què es pot realitzar el tractament: Pinus halepensis, Nerium oleander, Rhamnus lycioides, Ulex parviflorus, Rosmarinus officinalis, Thymus vulgaris, Osyris quadripartita i Anthyllis cytisoides. Es considerarà la possibilitat de realitzar hidrosembres en les zones a recuperar.
  
Atés que les mesures correctores que es proposen es basen en la revegetació dels talussos en desmuntament originats per a la instal·lació de la ST i plantació d'arbratge. Esta restauració queda supeditada a la presentació d'un Projecte de Revegetació en el qual han de quedar detallades les espècies a emprar, densitat de plantació, labors preparatòries, sistema de reg, reposició de falles, etc. fins a l'arrelament definitiu de la plantació i l'adequada integració de les obres.
  
Vist que el projecte examinat constituïx un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article quint de la Llei 2/1989 atribuïx la competència a l'òrgan ambiental, per a la Declaració d'Impacte Ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Govern Valencià, atribuïx a la Direcció General de Planificació i Gestió del Medi la competència per a la tramitació i formulació de la Declaració d'Impacte Ambiental.
  
Per tot això, en ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, als sols efectes mediambientals i sense perjudici de les autoritzacions sectorials que li siguen d'aplicació, el projecte de ?Subestació Transformadora 132/20 kV Terra Mítica- del terme municipal de Benidorm (Alacant) i el promotor del qual és Iberdrola, SA, atenent al que disposa l'Estudi d'Impacte Ambiental i sempre que es complisquen les mesures protectores i correctores previstes en el mateix i les següents condicions:
  
1. Presentació en un període màxim de dos mesos comptats a partir de la recepció del present document, el Projecte de Revegetació proposat en l'estudi d'impacte ambiental per a garantir l'adequada integració de les obres.
  
2. S'aplicaran totes les mesures necessàries (impermeabilització de sòls, adequada gestió dels residus tòxics, etc.) a fi de garantir la innocuïtat de la instal·lació.
  
3. Si durant el procés d'execució de les obres, es trobaren restes paleontològiques, arqueològiques o etnogràfiques, el titular haurà de posar el fet en coneixement de la Conselleria de Cultura, de manera immediata, adoptant les mesures pertinents en ordre a la seua protecció i conservació.
  
Segon
  
Notificar als interessats que contra la present resolució, per ser un acte de tràmit que no posa fi al procediment ni produïx indefensió, no hi cap cap recurs; sense perjudici d'utilitzar els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'art. 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 14 d'octubre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 186/99-AIA referent al projecte d'Homologació Modificativa i Pla parcial del Sector C-10, ?Sant Carles- del Pla General de Redován, promogut pel propi Ajuntament.
  
Vist que el 24 de març i 22 de juliol va ser remesa la documentació tècnica així com el certificat d'aprovació provisional en el qual s'especifica que l'edicte va ser publicat en el núm. 3.093 del Diari Oficial de la Generalitat Valenciana de 17 de desembre de 1998 i en el diari Información de 14 de novembre de 1998, i no s'hi presentaren al·legacions en el termini establit.
  
Vist que la modificació projectada consistix en la reclassificació d'una superfície de 169.407,96 m2 per a la creació d'un sòl residencial de baixa densitat (habitatges aïllats, aparellats i en filera), en els terrenys situats en les proximitats del Barri Sant Carles, justificant-se en la documentació presentada perquè ?... no existix en el municipi de Redován una gran bossa de sòl urbà residencial , ja que els sòls urbans estan quasi exhaurits.-
  
No obstant l'anterior, en el certificat d'aprovació provisional, remés per l'Ajuntament es posa de manifest que en el terme municipal hi ha oferta de sòl suficient per a atendre qualsevol tipus de demanda.
  
Vist que el projecte preveu dotar de serveis al sòl residencial (xarxa de sanejament, enllumenat, telèfon, abastiment d'aigua potable,....) per connexió amb les xarxes d'infraestructures, comunicacions i serveis públics existents en el confrontant barri Sant Carles.
  
Atés que la capacitat de tractament de l'estació depuradora de la Mancomunitat per a la depuració de les Aigües Residuals de la Marge esquerra del riu Segura-Zona Alta (que integra els municipis de Cox, la Granja de Rocamora, Callosa del Segura i Redován) no és il·limitada encara que hi ha la possibilitat d'ampliació a fi d'atendre les possibles demandes derivades del desenvolupament dels sòl urbanitzable aprovats i/o desenvolupats amb posterioritat a la redacció del projecte d'aquesta infraestructura.
  
Atés igualment que la possibilitat de connexió a la xarxa d'abastiment d'aigua potable no implica l'existència de recursos hídrics suficients per a atendre la demanda generada pel desenvolupament del sòl residencial.
  
Atés que com a mesura correctora per a evitar futures molèsties a la població resident en el sòl residencial ?Sant Carles- les línies d'alta tensió (integrades en les zones verdes del projecte d'urbanització) haurien de ser soterrades en l'àmbit del pla parcial.
  
Atés que el projecte examinat constituïx un dels supòsits fàctics en els quals resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5t de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article quint del Decret 162/1990, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, d'Impacte Ambiental, atribuïx la competència a l'òrgan ambiental per a les declaracions i estimacions d'impacte ambiental dels projectes a què s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Govern Valencià, atribuïx a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, en ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, des del punt de vista ambiental, el projecte d'Homologació Modificativa i Pla Parcial del Sector C-10, ?Sant Carles- del Pla General de Redován, sempre que el desenrotllament de la tipologia projectada no tinga cabuda en el sòl urbanitzable vacant, que s'ajuste a la documentació presentada i als següents condicionants:
  
1) Sense perjudici de les connexions amb les infraestructures i serveis existents previstos en el projecte, el desenvolupament del Sòl urbanitzable quedarà supeditat a la disponibilitat real de recursos hídrics així com a la confirmació de l'òrgan gestor de l'Edar de l'admissió per al tractament de l'increment de volum que implica l'execució del sector.
  
Si la capacitat del sistema de tractament és insuficient per a tractar adequadament les aigües residuals en el moment de desenvolupament del sector, este es realitzarà única i exclusivament si s'instal·la un sistema propi per a l'àmbit del pla parcial.
  
2) Per a evitar futures molèsties a la població resident s'adoptarà com a mesura correctora l'enterrament de totes les línies elèctriques que existixen en el sector, en especial les dos línies elèctriques d'alta tensió (400 kW) que el travessen.
  
Segon
  
Notificar a les persones interessades que contra la present resolució, per no ser un acte definitiu en via administrativa, no hi cap cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'Impacte Ambiental.
  
València, 14 d'octubre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 196/99-AIA referent al Projecte d'Homologació modificativa de les normes subsidiàries de Planejament Municipal de Planes, promogut pel propi Ajuntament.
  
Vist que el 26 de març i 26 d'abril de 1999 es va rebre de la Direcció Territorial de Medi Ambient d'Alacant el projecte i estudi d'impacte ambiental,
  
Vist que inicialment les modificacions plantejades consistixen en:
  
1) Trasllat del polígon industrial (SAU-INDS) des del seu actual emplaçament al sud-oest del nucli urbà (40.900 m2) als terrenys situats als terrenys situats al Sud-Est (43.500 m2),per a indústries lleugeres, no contaminants ni nocives, per a aconseguir millor comunicació amb el nucli urbà i aconseguir una ràpida execució ja que hi ha demanda per a la instal·lació de la Cooperativa Agrícola de la Muntanya d'Alacant.
  
2) Reducció del SAU-Càmping previst en les normes subsidiàries 35.300 m2 a 24.530 m2, ja que no ha estat desenvolupat i se considera excessiu.
  
3) Creació d'un poblat de segona residència de luxe (SAU Corral Roig) de baixa densitat, amb una superfície de 400.000 m2 , la qual cosa suposa la reclassificació de part de Sòl No urbanitzable comú i Sòl No urbanitzable Protegit.
  
Vist que l'expedient administratiu va ser remés el dia 1 de setembre de 1999.
  
Segons certificat de la Secretària de l'Ajuntament la informació pública va ser duta a terme per inserció de l'edicte en el núm. 3.478 del Diari Oficial de la Generalitat Valenciana de 21 d'abril de 1999, i en el diari Información de 25 de març de 1999, es van presentar 7 al·legacions.
  
Es resumixen a continuació el contingut de les al·legacions que afecten al Sòl No urbanitzable:
  
Sr. Vicente Seguí Català:
  
- Considera excessiva la superfície del polígon industrial i estima amb el planejament la seua reducció i l'ampliació dels terrenys restants com a SAU residencial.
  
- Sol·licita la requalificació de terrenys de la seua propietat enclavats en el paratge ?El Canto- de Sòl No urbanitzable d'Especial protecció a Sòl No urbanitzable comú.
  
Sr. Juan Bta. Nadal Gisbert
  
- Denuncia l'existència en general d'anomalies en la documentació.
  
- Considera excessiu per al municipi la reclassificació d'una superfície de 400.000 m2 que suposarà un increment d'habitants estimats entre 840 i 1120.
  
- No considera procedent la reducció de la superfície del SAU-Càmping.
  
Sra. Joaquina Jordà Seguí
  
- Sol·licita la reclassificació dels terrenys de la seua propietat, qualificats com a sòl apte per a urbanitzar d'ús residencial a sòl rústic.
  
L'homologació ha sofert després de la informació pública algunes variacions, aprovant provisionalment les següents modificacions:
  
1) Trasllat del polígon industrial , per a indústria lleugeres, no contaminants ni nocives, però reduint la superfície a favor de l'increment del sòl residencial confrontant (SAU II R).
  
2) S'amplia l'àrea de SAU II R de 26.200 m2 a 36.590 m2
  
3) S'elimina la reducció del SAU-Càmping mantenint pràcticament la dimensió del planejament vigent (34.530 m2).
  
4) Creació d'un poblat de segona residència per a una urbanització de luxe en una superfície de 400.000 m2 per mitjà de la reclassificació de sòl no urbanitzable comú (aproximadament el 40%) i sòl no urbanitzable protegit (aproximadament el 60%).
  
Atés que les característiques dels terrenys en què el projecte d'homologació modificativa proposa per al trasllat del polígon industrial presenten característiques semblants, des del punt de vista ambiental, a l'actual emplaçament del sòl apte per a urbanitzar industrial i que el tipus d'indústries admeses es consideren compatibles (aplicant les mesures correctores necessàries per a evitar molèsties a la població) amb l'ús residencial.
  
Tenint en compte que la reclassificació afecta majoritàriament a terrenys que en el procediment d'Avaluació d'Impacte Ambiental de les normes subsidiàries de Planejament municipal (declaració d'impacte ambiental formulada per Resolució de 4 de febrer de 1994, del director general de Qualitat Ambiental), van ser inclosos en la qualificació de Sòl No Urbanitzable d'Especial Protecció (Unitats Ambientals 1-3 i àrees de jaciments arqueològics).
  
La citada qualificació respon a la segona de les premisses assentades en la legislació estatal amb caràcter bàsic i que es recullen en l'apartat I del preàmbul de la Llei 4/1992, del Sòl No Urbanitzable: ?En ocasions, la classificació no procedix d'un mer judici d'exclusió respecte de l'activitat urbanitzadora, sinó d'una positiva voluntat preservadora orientada cap a la conservació de valors ecològics o paisatgístic apreciats. En tals casos, la norma general abans exposada es torna absoluta, podent adoptar la regulació d'estes àrees mesures de protecció prohibitives, amb la radicalitat que gradualment convinga, de tota transformació del seu destí o naturalesa. Esta possibilitat establix un obligat dualisme en el règim jurídic del sòl no urbanitzable, diferenciant-se el protegit del sotmés a tractament normatiu comú?.
  
Atés que els terrenys compresos en l'àmbit del SAU-Corral Roig van sofrir el 29 de juliol de 1994 un incendi forestal que va afectar a 7'5 ha d'arbratge 2'8 ha de terrenys de cultiu i 97'7 ha de matollar per la qual cosa, d'acord a la pròpia legislació urbanística (article 2.4. de la Llei 4/1992, del Sòl No Urbanitzable), no es poden reclassificar com a urbà, urbanitzable o apte per a la urbanització.
  
Vist que l'elecció dels terrenys per a la creació d'un poblat de segona residència en l'àmbit del terme municipal hauria d'efectuar-se en àrees no sotmeses al règim de protecció i exemptes de riscos naturals que puguen constituir límits a la urbanització.
  
Donat que el projecte examinat constituïx un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5é de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article 5é del Decret 162/1990, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, d'Impacte Ambiental, atribuïx la competència a l'òrgan ambiental per a les declaracions i estimacions d'impacte ambiental dels projectes a què s'aplique esta llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol de 1999, del Govern Valencià, atribuïx a la Direcció General de Planificació i Gestió del Medi la competència sobre l'Avaluació de l'Impacte Ambiental.
  
Per tot això, en ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, des del punt de vista ambiental, l'homologació modificativa de les normes subsidiàries de Plans pel que fa al trasllat i reducció de la superfície del polígon industrial (SAU-IND) i el consegüent increment del SAU II R, sempre que s'ajuste a la documentació presentada i s'apliquen els condicionants establits per al sòl industrial en la Declaració d'Impacte Ambiental corresponent a les normes subsidiàries (Resolució del director general de Qualitat Ambiental de data 4 de febrer de 1994).
  
Segon
  
No estimar acceptable l'homologació modificativa pel que fa a la reclassificació a sòl apte per a urbanitzar residencial (SAU-Corral Roig) d'una superfície de 400.000 m2 que afecta a sòl urbanitzable d'especial protecció i sòl no urbanitzable comú.
  
Tercer
  
Notificar a les persones interessades que contra la present resolució, per no ser un acte definitiu en via administrativa, no hi cap cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'Impacte Ambiental.
  
València, 14 d'octubre de 1999.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 219/99-AIA referent al Projecte de Modificació de les normes subsidiàries de Planejament de Daya Nueva.
  
Vist que el 13 d'abril de 1999, l'Ajuntament va remetre la documentació tècnica i administrativa corresponent a l'expedient. Segons certificat de la Secretària de l'Ajuntament de Daya Nueva l'edicte va ser publicat en el Diari Oficial de la Generalitat Valenciana (núm. 3.217, de març de 1999) i en el periòdic Información de 5 de febrer de 1999, i no n'hi presentaren al·legacions en el termini legalment establit.
  
Vist que la Modificació puntual abraça els següents canvis del planejament vigent:
  
1) Modificació núm. 1.
  
Augment de la xarxa primària de zones verdes (PQL-R) en Pobla de Rocamora, des de 3.400 m2 fins a 11.300 m2.
  
2) Modificació núm. 2
  
Increment de l'àrea de dotació esportiva d'una superfície de 2.000 m2
  
3) Modificació núm. 3
  
Reubicació de l'àrea d'abocador de residus sòlids inerts des de les proximitats de Pobla de Rocamora al límit sud-oest del terme municipal.
  
4) Modificació núm. 4
  
Reclassificació d'una superfície de 10.973,86 m2 per a la ubicació d'activitats lligades a l'activitat agrària
  
5) Modificació núm. 5
  
Reclassificació a una superfície de 21.826,78 m2 de Sòl No urbanitzable a Sòl Urbanitzable Residencial amb ordenació detallada.
  
Tenint en compte que les característiques ambientals i risc d'inundació, dels terrenys de la nova localització de l'abocador de residus inerts, són semblants a l'actual ubicació i que el trasllat suposa un allunyament de qualsevol nucli habitat del terme municipal de Daya Nueva i guarda una distància mínima de 1.000 m amb nuclis urbans de Daya Vieja, Formentera del Segura i Almoradí.
  
Donat que en la Declaració d'Impacte Ambiental del planejament vigent ja es va posar de manifest les dificultats ambientals referents a la disponibilitat de recursos hídrics i a la possibilitat de real de depuració d'aigües residuals demandats i generades respectivament pels nous sòls urbanitzable, fet que es veu agreujat per l'increment del sòl urbanitzable derivat de les modificacions núm. 4 i 5 abans citades.
  
Vist que en les Normes Urbanístiques hi ha Sòl classificat com Apte per a Urbanitzar Residencial confrontant amb el nucli urbà (SAU-R1 i SAU-R2 de 79.000 m2 i 56.016 m2 respectivament) i que en la documentació aportada s'hagen descrit els motius ni la necessitat de desenvolupament d'un sòl urbanitzable residencial no previst en el planejament vigent.
  
Atés que el projecte examinat constituïx un dels supòsits fàctics en els que resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5é de la Llei d'Impacte Ambiental i concordants del seu reglament.
  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article 5é del Decret 162/1990, del 15 d'octubre, del Consell de la Generalitat Valenciana pel qual s'aprova el Reglament per a l'execució de la Llei 2/1989, d'Impacte Ambiental, atribuïx la competència a l'òrgan ambiental per a les declaracions i estimacions d'impacte ambiental dels projectes a què s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Govern Valencià, atribuïx a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, en ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, des del punt de vista ambiental, el projecte d'homologació modificativa de les normes subsidiàries de Daya Nueva, sempre que urbanísticament siga factible, s'ajuste a la documentació presentada i als següents condicionants:
  
1) En relació amb el sòl reservat per al tractament de residus sòlids inerts (SG-RV) s'assumiran els condicionants establits en la Declaració d'Impacte Ambiental de les normes subsidiàries per a la instal·lació de l'abocador de residus inerts prèvia la tramitació del corresponent procediment d'avaluació d'impacte ambiental i es clausurarà i restauraran els terrenys de l'actual abocador.
  
2) En qualsevol cas el desenvolupament dels nous sòls urbanitzable quedarà supeditat a :
  
El certificat de l'Entitat Gestora del Sistema de Depuració d'Aigües Residuals de l'admissió, per al seu tractament, de l'increment de volums generats pels nous sòls urbanitzable.
  
La disponibilitat de recursos hídrics.
  
En particular per al sòl urbanitzable per a activitats vinculades a activitats agrícoles, al compliment dels condicionants que la declaració d'impacte ambiental de les normes subsidiàries va establir per a SAUI-Polígon Industrial Daya Nueva.
  
Segon
  
Notificar a les persones interessades que contra la present resolució, per no ser un acte definitiu en via administrativa, no hi cap cap recurs; la qual cosa no és inconvenient perquè puguen utilitzar-se els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present declaració d'impacte ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 març, d'Impacte Ambiental.